stanford-oval/wikipedia huggingface dataset:
โบอิง 737 แมกซ์
รุ่น > โบอิง 737 แมกซ์ 7

รุ่น แมกซ์ 7 ซึ่งเป็นรุ่นที่มีขนาดเล็กที่สุดในตระกูล 737 แมกซ์ โดยมีพื้นฐานมาจาก 737-700 บินได้ไกลกว่า 1,000 ไมล์ทะเล (1,900 กม.) และรองรับที่นั่งอีกสองแถวโดยลดค่าเชื้อเพลิง 18% ต่อที่นั่ง โดยรุ่นแมกซ์ 7 มีแผนเปิดตัวกับเซาท์เวสต์แอร์ไลน์ ในเดือนมกราคม ค.ศ. 2019 แต่ก็ได้เลื่อนคำสั่งซื้อเหล่านี้ออกไป 737 แมกซ์ 7 จะเข้ามาแทนที่ 737-700 และคาดว่าจะบรรทุกผู้โดยสารได้ 12 คนและบินได้ไกลกว่าคู่แข่งแอร์บัส เอ319นีโอ ประมาณ 400 ไมล์ทะเล (740 กม.) โดยมีต้นทุนการดำเนินงานลดลง 7% ต่อที่นั่ง โบอิง 737 แมกซ์ 7 ยังอยู่ระหว่างการพัฒนาและคาดว่าจะเริ่มให้บริการในปีค.ศ. 2023-2024
รุ่น > โบอิง 737 แมกซ์ 8

เครื่องบิน 737 แมกซ์รุ่นแรกที่ถูกพัฒนา คือ รุ่นแมกซ์ 8 โดยจะนำมาแทนที่ 737-800 โบอิงวางแผนที่จะปรับปรุงพิสัยการบินจาก 3,515 ไมล์ทะเล (6,510 กม.) เป็น 3,610 ไมล์ทะเล (6,690 กม.)  รุ่นแมกซ์ 8 มีน้ำหนักตัวเปล่าที่ต่ำกว่าและน้ำหนักขึ้นบินสูงสุดที่สูงกว่าแอร์บัส เอ320นีโอ คู่แข่งของรุ่นแมกซ์ 8
รุ่น > โบอิง 737 แมกซ์ 8 > โบอิง 737 แมกซ์ 200

737 แมกซ์ 200 ซึ่งเป็นรุ่นความจุสูงของ 737 แมกซ์ 8 ซึ่งได้เปิดตัวในเดือนกันยายน ค.ศ. 2014 และได้รับการตั้งชื่อสำหรับที่นั่งสำหรับผู้โดยสารได้ถึง 200 คนในรูปแบบที่นั่งชั้นเดียว 737 แมกซ์ 200 จะประหยัดต้นทุนได้มากกว่า 20% ต่อที่นั่ง รวมถึงค่าใช้จ่ายในการดำเนินงานที่ต่ำกว่าแมกซ์ 8 ประมาณ 5%
รุ่น > โบอิง 737 แมกซ์ 8 > โบอิง 737-8ERX

สายการบินได้แสดงแนวคิดของเครื่องบิน 737-8ERX บนพื้นฐานของ 737 แมกซ์ 8 ที่มีน้ำหนักนำขึ้นสูงสุด 194,700 ปอนด์ (88.3 ตัน) โดยใช้ปีก ล้อลงจอด และส่วนกลางจากเครื่องแมกซ์ 9 เพื่อให้มีพิสัยบินที่ไกลกว่า 4,000 ไมล์ทะเล (7,400 กม.) พร้อมที่นั่ง 150 ที่นั่ง ใกล้กับแอร์บัส เอ321LR
รุ่น > โบอิง 737 แมกซ์ 9

737 แมกซ์ 9 ซึ่งเป็นรุ่นขยายของแมกซ์ 8 ได้เปิดตัวพร้อมกับคำสั่งซื้อ 201 ลำในเดือนกุมภาพันธ์ ค.ศ. 2012 จากไลอ้อนแอร์ โดยเปิดตัวในวันที่ 7 มีนาคม ค.ศ. 2017ลูกค้าเปิดตัว ไลอ้อนแอร์ กรุ๊ป รับแมกซ์ 9 ลำแรกเมื่อวันที่ 21 มีนาคม ค.ศ. 2018 ก่อนเข้าให้บริการกับไทยไลอ้อนแอร์ 737 แมกซ์ 9 จะเข้ามาแทนที่ 737-900 และแข่งขันกับ แอร์บัส เอ321นีโอ
รุ่น > โบอิง 737 แมกซ์ 10

รุ่น แมกซ์ 10 ถูกเสนอเป็นรุ่นขยายของแมกซ์ 9 ในช่วงกลางปี 2016 ทำให้สามารถจัดที่นั่งได้ 230 ที่นั่งในชั้นเดียวหรือ 189 ที่นั่งในรูปแบบสองชั้น เทียบกับ 193 ที่นั่งในที่นั่งสองชั้นสำหรับแอร์บัส เอ321นีโอ ด้วยความยาวลำตัวของรุ่นแมกซ์ 10 ที่ยืดออกเล็กน้อยขนาด 66 นิ้ว (1.7 ม.) ทำให้เครื่องบินสามารถใช้ปีกและเครื่องยนต์ ซีเอเอ็ม ลีป1บี จากรุ่นแมกซ์ 9 โดยจะมีเพียงแค่ล้อลงจอดจะใช้ระบบใหม่ 737 แมกซ์ 10 เปิดตัวอย่างเป็นทางการเมื่อวันที่ 19 มิถุนายน ค.ศ. 2017 โดยมีคำสั่งซื้อและสัญญาสั่งซื้อ 240 รายการจากลูกค้ากว่าสิบราย การกำหนดค่าตัวแปรโดยคาดการณ์ต้นทุนการเดินทางและค่าที่นั่งที่ลดลง 5% เมื่อเทียบกับ เอ321นีโอ รุ่นแมกซ์ 10 มีความจุใกล้เคียงกับแอร์บัส เอ321เอกซ์แอลอาร์ แต่จะมีพิสัยบินสั้นกว่าและประสิทธิภาพการทำงานบนพื้นดินที่น้อยกว่า รุ่นแมกซ์ 10 เปิดตัวในโรงงานเรนทอนของ โบอิง เมื่อวันที่ 22 พฤศจิกายน ค.ศ. 2019 และมีกำหนดบินครั้งแรกในปี 2020 รุ่นแมกซ์ 10 ได้ขึ้นบินครั้งแรกในเดือนมิถุนายน 2021
ในช่วงปลายทศวรรษ 2010 โบอิงทำงานบนเครื่องบินโบอิงขนาดกลางรุ่นใหม่ (NMA) ซึ่งมีเครื่องบินสองรุ่นรองรับผู้โดยสารได้ 225 หรือ 275 คน และกำหนดเป้าหมายกลุ่มตลาดเดียวกันกับ 737 แมกซ์ 10 และแอร์บัส เอ321นีโอ เครื่องบินขนาดเล็กในอนาคต (FSA) ก็ได้มีการประกาศโครงการเช่นเดียวกัน โครงการ NMA ถูกยกเลิกในเดือนมกราคม ค.ศ. 2020 เนื่องจากโบอิงมุ่งเน้นไปที่การนำโบอิง 737 แมกซ์กลับมาให้บริการให้เร็วที่สุดและประกาศถึงแนวทางใหม่สำหรับโครงการในอนาคต
รุ่น > โบอิงบิสนิซเจ็ต

บีบีเจ แมกซ์ 8 และ บีบีเจ แมกซ์ 9 เป็นรุ่นเครื่องบินธุรกิจของ 737 แมกซ์ 8 และ 9 โดยใช้เครื่องยนต์ ซีเอฟเอ็ม ลีป-1B และ ปลายปีกใหม่เช่นเดียวกับของแมกซ์ 8 และ 9 โดยบีบีเจ แมกซ์ 8 จะมีพิสัยการบิน 6,325 ไมล์ทะเล (11,710 กม.) และ บีบีเจ แมกซ์ 9 มีพิสัยการบิน 6,255 ไมล์ทะเล (11,580 กม.) บีบีเจ แมกซ์ 7 เปิดตัวในเดือนตุลาคม ค.ศ. 2016 ด้วยพิสัยการบิน 7,000 ไมล์ทะเล (12,960 กม.) และต้นทุนการดำเนินงานต่ำกว่าบีบีเจดั้งเดิม 10% บีบีเจ แมกซ์ 8 ทำการบินครั้งแรกเมื่อวันที่ 16 เมษายน ค.ศ. 2018 ก่อนส่งมอบครั้งแรกในปีเดียวกัน และจะมีพิสัยการบิน 6,640 ไมล์ทะเล (12,300 กม.) พร้อมถังเชื้อเพลิงเสริม
ผู้ให้บริการ

ณ เดือนกุมภาพันธ์ ค.ศ. 2022 ผู้ให้บริการโบอิง 737 แมกซ์รายใหญ่ที่สุดห้าสายการบิน ได้แก่ เซาท์เวสต์แอร์ไลน์ (69), ไรอันแอร์ (55), อเมริกันแอร์ไลน์ (42), แอร์แคนาดา (32) และไชน่าเซาเทิร์นแอร์ไลน์ (24)
อุบัติเหตุและอุบัติการณ์สำคัญ > ไลอ้อนแอร์ เที่ยวบินที่ 610

ในวันที่ 29 ตุลาคม ค.ศ. 2018 ไลอ้อนแอร์ เที่ยวบินที่ 610 ได้ตกลงสู่ทะเลชวา 13 นาทีหลังจากบินขึ้นจากท่าอากาศยานนานาชาติซูการ์โน-ฮัตตาในกรุงจาการ์ตา ประเทศอินโดนีเซีย เที่ยวบิน 610 เป็นเที่ยวบินภายในประเทศซึ่งเดินทางไปยังท่าอากาศยานเดปาตี อาเมียร์ เมืองปังกาลปีนัง มีผู้เสียชีวิตทั้งหมด 189 คน โดยเที่ยวบินนี้เป็นอุบัติเหตุการบินที่ร้ายแรงครั้งแรกของ 737 แมกซ์ ซึ่งเครื่องบินลำที่เกิดเหตุถูกส่งมอบให้ไลอ้อนแอร์สองเดือนก่อนที่จะเกิดอุบัติเหตุ
คณะกรรมการความปลอดภัยในการคมนาคมขนส่งแห่งชาติของอินโดนีเซียได้เปิดเผยรายงานขั้นสุดท้ายเกี่ยวกับอุบัติเหตุ โดยระบุว่าสาเหตุการตกนั้นเกิดจากระบบ MCAS ซึ่งทำให้เครื่องบินตก เนื่องจากข้อมูลจากเซ็นเซอร์ที่ผิดพลาด หลังจากเครื่องบินไลอ้อนแอร์ตก โบอิงได้ออกคู่มือการปฏิบัติงานโดยให้คำแนะนำแก่สายการบินเกี่ยวกับวิธีจัดการกับการอ่านค่าห้องนักบินที่ผิดพลาด
อุบัติเหตุและอุบัติการณ์สำคัญ > เอธิโอเปียนแอร์ไลน์ เที่ยวบินที่ 302

บทความหลัก: เอธิโอเปียนแอร์ไลน์ เที่ยวบินที่ 302
ในวันที่ 10 มีนาคม ค.ศ. 2019 เอธิโอเปียนแอร์ไลน์ เที่ยวบินที่ 302 ได้ตกลงหลังจากขึ้นบินจากอาดดิสอาบาบาได้เพียง 6 นาที เที่ยวบิน 302 เป็นเที่ยวบินระหว่างประเทศจากอาดดิสอาบาบา ประเทศเอธิโอเปีย ไปยังไนโรบี ประเทศเคนยา มีผู้เสียชีวิตทั้งหมด 157 คน โดยเครื่องบินโบอิง 737 แมกซ์ 8 ลำนี้ได้ส่งมอบให้เอธิโอเปียนแอร์ไลน์ประมาณ 4 เดือนก่อนเกิดเหตุ หลักฐานที่ได้รับจากจุดเกิดเหตุระบุว่า ในขณะที่เครื่องบินตก เครื่องบินถูกกำหนดค่าให้กดหัวลง คล้ายกับไลอ้อนแอร์ เที่ยวบินที่ 610
เที่ยวบิน 302 เป็นอุบัติเหตุของเครื่องบินแมกซ์ 8 ครั้งที่สองในเวลาน้อยกว่าห้าเดือนหลังจากที่ไลอ้อนแอร์เที่ยวบิน 610 ตกในอินโดนีเซียในเดือนตุลาคม ค.ศ. 2018 และยังเป็นอุบัติเหตุที่ร้ายแรงที่สุดของสายการบินเอธิโอเปียนแอร์ไลน์และของประเทศเอธิโอเปีย จากเหตุการณ์นี้ทำให้มีการสั่งระงับการบินของโบอิง 737 แมกซ์ทั่วโลกและมีการสอบสวนหาสาเหตุการตกของเครื่องบิน เพื่อนำไปแก้ไขต่อไป
อุบัติเหตุและอุบัติการณ์สำคัญ > อะแลสกาแอร์ไลน์ เที่ยวบินที่ 1282

บทความหลัก: อะแลสกาแอร์ไลน์ เที่ยวบินที่ 1282
ในวันที่ 5 มกราคม ค.ศ. 2024 อะแลสกาแอร์ไลน์ เที่ยวบินที่ 1282 ส่งผลให้เกิดการสูญเสียแรงดันในเครื่องบินโบอิง 737 แมกซ์ 9 หลังอุปกรณ์สำหรับการปิดช่องประตูทางออกฉุกเฉินเกิดระเบิดออก ส่งผลให้เกิดการสูญเสียแรงดันในเครื่องบิน รุ่นแมกซ์ 9 คล้ายกับ 737-900อีอาร์ จะมีตัวเลือกในการติดตั้งอุปกรณ์สำหรับการปิดช่องประตูทางออกฉุกเฉินตามความหนาแน่นของที่นั่งในห้องโดยสาร ในเครื่องบินที่มีความหนาแน่นของที่นั่งน้อย จะไม่จำเป็นต้องมีประตูทางออกฉุกเฉินในจุดนั้นและจะมีการติดตั้งอุปกรณ์ปิดช่องประตูทางออกนั้นแทน ดังเครื่องบินที่เกิดเหตุ โดยขณะกำลังไต่ขึ้นจากท่าอากาศยานนานาชาติพอร์ตแลนด์ อุปกรณ์ปิดช่องประตูหนึ่งเกิดหลุดออก
เครื่องบินได้วนกลับมาลงจอดฉุกเฉินที่พอร์ตแลนด์ โดยที่ในผู้โดยสาร 171 คนและลูกเรือ 6  คน ไม่มีผู้ได้รับบาดเจ็บอย่างเด่นชัด ขณะเกิดเหตุได้มีของใช้ของผู้โดยสารขนาดเล็ก แผ่นรองเบาะที่รองหัวของที่นั่งถูกดูดออกจากเครื่องบิน โดยตามคำบอกเล่าของผู้โดยสาร เสื้อของเด็กชายที่นั่งอยู่ในแถวใกล้เคียงถูกดูดออกในขณะที่แม่ของเขาจับตัวของเขาไว้ เอฟเอเอ โบอิง อะแลสกาแอร์ไลน์ และเอ็นทีเอสบี ได้ร่วมกันสืบสวนหาสาเหตุของอุบัติการณ์ โดยในเบื้องต้นอะแลสกาแอร์ไลน์ได้ระงับการทำการบินของโบอิง 737 แมกซ์ 9 ทั้ง 65 ลำในฝูงบินเป็นการชั่วคราว โดยต่อมาเอฟเอเอได้สั่งระงับการทำการบินของ 737 แมกซ์ 9 จำนวน 171 ลำทั่วโลกที่มีการติดตั้งอุปกรณ์ปิดช่องประตูในลักษณะเดียวกันเพื่อทำการตรวจสอบและแก้ไขหากจำเป็น โดยอะแลสกาแอร์ไลน์และยูไนเต็ดแอร์ไลน์ได้รายงานว่าพบสกรูที่ยึดติดได้ยึดอยู่อย่างหลวมในบางลำ
ในวันที่ 5 กุมภาพันธ์ ค.ศ. 2024 เอ็นทีเอสบีได้รายงานว่าสกรูสี่ตัวหลักไม่ได้ถูกติดตั้งบนเครื่องบินลำที่เกิดเหตุตั้งแต่การส่งมอบให้อะแลสกาแอร์ไลน์โดยโบอิงหลังจากมีการเปิดช่องประตูเพื่อทำการซ่อมบำรุง
ข้อมูลจำเพาะ

| รุ่น | 737 แมกซ์ 7 | 737 แมกซ์ 8 / แมกซ์ 200 | 737 แมกซ์ 9 | 737 แมกซ์ 10 |
| --- | --- | --- | --- | --- |
| ที่นั่ง | 153 (8J + 145Y) to 172 max | 178 (12J + 166Y) to 210 max | 193 (16J + 177Y) to 220 max | 204 (16J + 188Y) to 230 max |
ระยะห่างระหว่างที่นั่ง: 28-29 in (71-74 cm) ในการจัดเรียงแบบหนาแน่น, 29-30 in (74-76 cm) ในการจัดเรียงที่นั่งราคาประหยัด, 36 in (91 cm) ในที่นั่งชั้นธุรกิจ
| ความจุสินค้า | 1,139 cu ft (32.3 m3) | 1,540 cu ft (44 m3) | 1,811 cu ft (51.3 m3) | 1,961 cu ft (55.5 m3) |
| ความยาวเครื่อง | 116 ft 8 in (35.56 m) | 129 ft 6 in (39.47 m) | 138 ft 4 in (42.16 m) | 143 ft 8 in (43.79 m) |
ปีก: 117 ft 10 in (35.92 m) span, 1,370 sq ft (127 m2) area
ความสูง: 40 ft 4 in (12.29 m)
| น้ำหนักขึ้นบินสูงสุด | 177,000 lb (80,000 kg) | 182,200 lb (82,600 kg) | 194,700 lb (88,300 kg) | 197,900 lb (89,800 kg) |
| น้ำหนักบรรทุกสูงสุด |  | 46,040 lb (20,880 kg) |  |  |
| นำ้หนักเครื่องเปล่า |  | 99,360 lb (45,070 kg) |  |  |
ความจุถังเชื้อเพลิง: 6,820 US gal (25,800 l) –  45,694 lb (20,726 kg) (no ACT)
เครื่องยนต์ (× 2): ซีเอฟเอ็ม อินเตอร์เนชันแนล ลีป-1บี, 69.4 in (176 ซm) Fan diameter, 26,786–29,317 lbf (119–130 kN)
ความเร็วขณะบิน: Mach 0.79 (523 kn; 968 km/h)
| พิสัยการบิน | 3,850 nmi (7,130 km; 4,430 mi) | 3,550 nmi (6,570 km; 4,090 mi) | 3,550 nmi (6,570 km; 4,090 mi) | 3,300 nmi (6,100 km; 3,800 mi) |
เพดานบิน: 41,000 ft (12,000 m)
| ระยะทางขึ้นบิน | 7,000 ft (2,100 m) | 8,300 ft (2,500 m) | 8,500 ft (2,600 m) |  |
| ระยะทางลงจอด | 5,000 ft (1,500 m) | 5,000 ft (1,500 m) | 5,500 ft (1,700 m) |  |
เครื่องบินที่ใกล้เคียงกัน > รุ่นที่ใกล้เคียงกัน

โบอิง 737 เน็กซต์เจเนอเรชัน
เครื่องบินที่ใกล้เคียงกัน > เครื่องบินที่ใกล้เคียงกัน

แอร์บัส เอ220-300
แอร์บัส เอ320นีโอ
โคแม็ก ซี919
เอียร์ครุต เอ็มซี-21
โบอิง 737 แมกซ์ ถูกสั่งระงับการบินจนกว่าระบบ MCAS จะถูกแก้ไข
โกว์ลีญัสอาแอเรียสเป็นสายการบินแรกที่กลับมาให้บริการ 737 แมกซ์
737 แมกซ์ 7 ที่ฟาร์นโบโรห์แอร์โชว์ ปีค.ศ. 2018
737 แมกซ์ 8 ของฟลายดูไบ
737 แมกซ์ 9 ของยูไนเต็ดแอร์ไลน์
โบอิง 737 แมกซ์ 10 ในพิธีเปิดตัว ค.ศ. 2019
PK-LQP, 737 แมกซ์ที่เกิดเหตุเที่ยวบิน 610
ET-AVJ, 737 แมกซ์ที่เกิดเหตุเที่ยวบิน 302
N704AL, 737 แมกซ์หลังเกิดเหตุเที่ยวบินที่ 1282 โดยไม่มีอุปกรณ์ปิดช่องประตูและรูบนลำตัวเครื่องที่ถูกปิดด้วยแผ่นพลาสติก
ชัยธวัช ตุลาธน

| ชัยธวัช ตุลาธน |
| --- | --- |
ชัยธวัช ใน พ.ศ. 2566

ผู้นำฝ่ายค้านในสภาผู้แทนราษฎร
ดำรงตำแหน่ง 17 ธันวาคม พ.ศ. 2566 – 7 สิงหาคม พ.ศ. 2567   (7 เดือน 21 วัน)
กษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี: เศรษฐา ทวีสิน
ก่อนหน้า: ชลน่าน ศรีแก้ว
ถัดไป: ณัฐพงษ์ เรืองปัญญาวุฒิ
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 14 พฤษภาคม พ.ศ. 2566 – 7 สิงหาคม พ.ศ. 2567 (1 ปี 2 เดือน 24 วัน)
หัวหน้าพรรคก้าวไกล
ดำรงตำแหน่ง 23 กันยายน พ.ศ. 2566 – 7 สิงหาคม พ.ศ. 2567 (10 เดือน 15 วัน)
ก่อนหน้า: พิธา ลิ้มเจริญรัตน์
ถัดไป: ณัฐพงษ์ เรืองปัญญาวุฒิ (พรรคประชาชน)
เลขาธิการพรรคก้าวไกล
ดำรงตำแหน่ง 14 มีนาคม พ.ศ. 2563 – 23 กันยายน พ.ศ. 2566 (3 ปี 6 เดือน 9 วัน)
ก่อนหน้า: โดยนิตินัย: ปีใหม่ รัฐวงษา  โดยพฤตินัย: ปิยบุตร แสงกนกกุล (พรรคอนาคตใหม่)
ถัดไป: อภิชาติ ศิริสุนทร
ผู้อำนวยการอาวุโส มูลนิธิคณะก้าวหน้า
อยู่ในวาระ
เริ่มดำรงตำแหน่ง  7 สิงหาคม พ.ศ. 2567  (7 เดือน 8 วัน)
 
ข้อมูลส่วนบุคคล
เกิด: ชัยธวัช แซ่โค้ว 15 ตุลาคม พ.ศ. 2521 (46 ปี) อำเภอเมืองสงขลา จังหวัดสงขลา ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567) คณะก้าวหน้า (2567–ปัจจุบัน)
คู่สมรส: งามเพ็ญ ไชยบุรินทร์
ศิษย์เก่า: โรงเรียนหาดใหญ่วิทยาลัย โรงเรียนเตรียมอุดมศึกษา จุฬาลงกรณ์มหาวิทยาลัย
อาชีพ: นักการเมือง
ชื่อเล่น: ต๋อม

ชัยธวัช ตุลาธน (เกิด 15 ตุลาคม พ.ศ. 2521) ชื่อเล่น ต๋อม เป็นนักการเมืองชาวไทย อดีตผู้นำฝ่ายค้านในสภาผู้แทนราษฎร ในฐานะสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคก้าวไกล ซึ่งมีจำนวนสมาชิกสภาผู้แทนราษฎรมากที่สุดในกลุ่มพรรคการเมืองฝ่ายค้านในสภาผู้แทนราษฎรไทย ชุดที่ 26 โดยภายหลังการเลือกตั้ง พ.ศ. 2566 ชัยธวัชในฐานะเลขาธิการพรรคก้าวไกลในขณะนั้น มีบทบาทในการประสานงานกับพรรคต่าง ๆ เพื่อจัดตั้งรัฐบาลในระยะแรก ก่อนมอบสิทธิ์ให้กับพรรคเพื่อไทยในระยะหลัง
ประวัติ

ชัยธวัช ตุลาธน เดิมชื่อ "ชัยธวัช แซ่โค้ว" มีชื่อเล่นว่า "ต๋อม" เกิดเมื่อวันที่ 15 ตุลาคม พ.ศ. 2521 ที่ตำบลทุ่งหวัง อำเภอเมือง จังหวัดสงขลา เป็นบุตรนายสุธีร์ นางสุมน แซ่โค้ว ด้านครอบครัวสมรสกับนางงามเพ็ญ ไชยบุรินทร์ เมื่อ 25 สิงหาคม พ.ศ. 2551 มีบุตร 1 คน
จบการศึกษาชั้นมัธยมศึกษาตอนต้น จากโรงเรียนหาดใหญ่วิทยาลัย จังหวัดสงขลา ชั้นมัธยมศึกษาตอนปลายจากโรงเรียนเตรียมอุดมศึกษา และจบปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย สาขาวิชาวิศวกรรมสิ่งแวดล้อม
ชัยธวัช เคยทำกิจกรรมในมหาวิทยาลัย โดยในปี พ.ศ. 2540 ได้เข้าร่วมกิจกรรมกับสหพันธ์นิสิตนักศึกษาแห่งประเทศไทย (สนนท.) และในปี 2541 ได้เป็นเลขาธิการกิจกรรมกลุ่มดังกล่าว
การทำงาน

ชัยธวัช ตุลาธน เป็นบรรณาธิการสำนักพิมพ์ฟ้าเดียวกัน ตั้งแต่ปี พ.ศ. 2546 จนถึงปี พ.ศ. 2561 เขาจึงเริ่มทำงานการเมืองโดยร่วมกับธนาธร จึงรุ่งเรืองกิจ ซึ่งมีความสนิทสนมเมื่อครั้งเรียนชั้นมัธยมศึกษาตอนปลายที่โรงเรียนเตรียมอุดมศึกษา เขาเป็นหนึ่งในผู้ร่วมก่อตั้งพรรคอนาคตใหม่ร่วมกับเพื่อนคนดังกล่าว และในระยะแรกเขาได้รับหน้าที่รองเลขาธิการพรรคอนาคตใหม่ จนกระทั่งเมื่อพรรคอนาคตใหม่ถูกยุบพรรค เขาจึงย้ายไปร่วมงานกับพรรคก้าวไกลและทำหน้าที่เป็นเลขาธิการพรรคดังกล่าว สืบต่อจากนางปีใหม่ รัฐวงษา อดีตเลขาธิการพรรคก้าวไกล
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครรับเลือกตั้งแบบบัญชีรายชื่อ ลำดับที่ 2 และได้รับการเลือกตั้ง ภายหลังการเลือกตั้งเขามีบทบาทสำคัญในการเป็นตัวแทนของพรรคก้าวไกลในการประสานงานกับพรรคการเมืองต่าง ๆ เพื่อรวบรวมเสียงจัดตั้งรัฐบาล แต่ภายหลังจัดตั้งรัฐบาลไม่สำเร็จและทำให้พรรคก้าวไกลต้องเปลี่ยนสถานะเป็นฝ่ายค้าน
ดังนั้น ภายหลังการแถลงนโยบายของคณะรัฐมนตรีนายเศรษฐา ทวีสิน เสร็จสิ้นลงแล้ว เมื่อวันที่ 15 กันยายน พิธา ลิ้มเจริญรัตน์ หัวหน้าพรรค ซึ่งถูกสั่งหยุดปฏิบัติหน้าที่สมาชิกสภาผู้แทนราษฎรในขณะนั้น จึงประกาศลาออกจากตำแหน่งหัวหน้าพรรค เพื่อเปิดโอกาสให้หัวหน้าพรรคคนใหม่ที่ปฏิบัติหน้าที่สมาชิกสภาผู้แทนราษฎรอยู่ ขึ้นดำรงตำแหน่งผู้นำฝ่ายค้านในสภาผู้แทนราษฎร โดยมีการประชุมใหญ่วิสามัญเพื่อเลือกกรรมการบริหารพรรคชุดใหม่เมื่อวันที่ 23 กันยายน และที่ประชุมมีมติเลือกชัยธวัชเป็นหัวหน้าพรรคคนใหม่ ด้วยมติเห็นชอบ 330 เสียง ไม่เห็นชอบ 5 เสียง และงดออกเสียง 3 เสียง
อย่างไรก็ตาม เนื่องจากมาตรา 106 ของรัฐธรรมนูญแห่งราชอาณาจักรไทย พุทธศักราช 2560 กำหนดไว้ว่า ผู้นำฝ่ายค้านจะต้องเป็น สส. ที่เป็นหัวหน้าพรรคการเมืองที่มีจำนวน สส. มากที่สุดในกลุ่มพรรคการเมืองที่ไม่มีสมาชิกพรรคดำรงตำแหน่งรัฐมนตรี ประธานสภาผู้แทนราษฎร และรองประธานสภาผู้แทนราษฎร แต่ปดิพัทธ์ สันติภาดา ยังปฏิบัติหน้าที่รองประธานสภาผู้แทนราษฎรคนที่ 1 ในฐานะ สส. ของพรรคก้าวไกลอยู่ จึงทำให้ชัยธวัชยังไม่สามารถดำรงตำแหน่งผู้นำฝ่ายค้านในสภาผู้แทนราษฎรได้ ในที่สุด เมื่อวันที่ 28 กันยายน ที่ประชุมร่วมระหว่างกรรมการบริหารพรรคชุดใหม่และสมาชิกสภาผู้แทนราษฎรพรรคก้าวไกล จึงมีมติให้ปดิพัทธ์ออกจากการเป็นสมาชิกพรรคก้าวไกล หรือขับออกจากพรรค (ปัจจุบันปดิพัทธ์ย้ายไปสมัครเป็นสมาชิกพรรคเป็นธรรมตั้งแต่วันที่ 25 ตุลาคม) ส่งผลให้ชัยธวัชมีสถานะเป็นผู้นำฝ่ายค้านในสภาผู้แทนราษฎรไปโดยปริยาย และมีพระบรมราชโองการแต่งตั้งอย่างเป็นทางการเมื่อวันที่ 17 ธันวาคม โดยมีการประกาศลงในราชกิจจานุเบกษาเมื่อวันที่ 19 ธันวาคม
ต่อมาตั้งแต่วันที่ 7 สิงหาคม พ.ศ. 2567 ชัยธวัชถูกตัดสิทธิทางการเมืองเป็นเวลา 10 ปี เนื่องจากเป็นกรรมการบริหารพรรคก้าวไกลซึ่งถูกยุบในคดียุบพรรคการเมือง พ.ศ. 2567
การทำงาน > สมาชิกสภาผู้แทนราษฎร

ชัยธวัช ตุลาธน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล
แหล่งข้อมูลอื่น

ชัยธวัช ตุลาธน ที่เฟซบุ๊ก
ชัยธวัช ตุลาธน ที่เอกซ์ (ทวิตเตอร์)
| ก่อนหน้า |  | ชัยธวัช ตุลาธน |  | ถัดไป |
| --- | --- | --- | --- | --- |
| พิธา ลิ้มเจริญรัตน์ |  |   หัวหน้าพรรคก้าวไกล  (23 กันยายน พ.ศ. 2566 – 7 สิงหาคม พ.ศ. 2567) |  | ยุบพรรค ณัฐพงษ์ เรืองปัญญาวุฒิ (ในนามพรรคประชาชน) |
| ชลน่าน ศรีแก้ว |  |   ผู้นำฝ่ายค้านในสภาผู้แทนราษฎร  (17 ธันวาคม พ.ศ. 2566 – 7 สิงหาคม พ.ศ. 2567) |  | ณัฐพงษ์ เรืองปัญญาวุฒิ |
| ด ค กพรรคก้าวไกล |
| --- | --- | --- |
| หัวหน้าพรรค |  ราเชนธร์ ติยะวัชรพงศ์  พิธา ลิ้มเจริญรัตน์  ชัยธวัช ตุลาธน  |  |
| เลขาธิการพรรค |  ปีใหม่ รัฐวงษา  ชัยธวัช ตุลาธน  อภิชาติ ศิริสุนทร  |  |
| โฆษกพรรค |  (วิโรจน์ ลักขณาอดิศร • ธัญญ์วาริน สุขะพิสิษฐ์ • สุทธวรรณ สุบรรณ ณ อยุธยา• ณัฐชา บุญไชยอินสวัสดิ์)  รังสิมันต์ โรม  พริษฐ์ วัชรสินธุ  |  |
| ที่ปรึกษาหัวหน้าพรรค |  พิธา ลิ้มเจริญรัตน์ (ประธาน)  วีระยุทธ กาญจน์ชูฉัตร  เดชรัต สุขกำเนิด  |  |
| นโยบายพรรค |  กฎหมายสมรสเท่าเทียม  สุราก้าวหน้า  |  |
| หัวข้อที่เกี่ยวข้อง |  พรรคอนาคตใหม่  คณะก้าวหน้า  พรรคประชาชน (พ.ศ. 2567)  |  |
| ด ค กผู้นำฝ่ายค้านในสภาผู้แทนราษฎรไทย |
| --- | --- |
 เสนีย์ ปราโมช  ประมาณ อดิเรกสาร1  ชวลิต ยงใจยุทธ1  ประมาณ อดิเรกสาร2  บรรหาร ศิลปอาชา  ชวน หลีกภัย1-2  ชวลิต ยงใจยุทธ2-4  ชวน หลีกภัย3  บัญญัติ บรรทัดฐาน  อภิสิทธิ์ เวชชาชีวะ1-3  สมพงษ์ อมรวิวัฒน์1-2  ชลน่าน ศรีแก้ว  ชัยธวัช ตุลาธน  ณัฐพงษ์ เรืองปัญญาวุฒิ 
หมายเลข คือจำนวนสมัยที่ดำรงตำแหน่ง
รายชื่อสงครามที่ยังดำเนินอยู่

ตำแหน่งของสงครามที่ยังดำเนินอยู่ทั่วโลก ปรับปรุงล่าสุดเมื่อวันที่ 9 เมษายน 2022
  สงครามหลัก, จำนวนผู้เสียชีวิต 10,000+ คน ในปีปัจจุบันหรือปีที่ผ่านมา  สงคราม, จำนวนผู้เสียชีวิต 1,000–9,999 คน ในปีปัจจุบันหรือปีที่ผ่านมา  ความขัดแย้งขนาดเล็ก, จำนวนผู้เสียชีวิต 100–999 คน ในปีปัจจุบันหรือปีที่ผ่านมา  การต่อสู้ขนาดเล็ก, จำนวนผู้เสียชีวิตน้อยกว่า 100 คน ในปีปัจจุบันหรือปีที่ผ่านมา
นี่เป็นรายชื่อสงครามที่ยังดำเนินอยู่ทั่วโลกและยังคงมีความรุนแรงอยู่
สงครามใหญ่ (จำนวนผู้เสียชีวิต 10,000 รายขึ้นไปในปีปัจจุบันหรือปีที่ผ่านมา)

| ปีที่เริ่มต้น | ความขัดแย้ง | ทวีป | ประเทศ | จำนวนผู้เสียชีวิตทั้งหมด | จำนวนผู้เสียชีวิตในปี 2021 | จำนวนผู้เสียชีวิตในปี 2022 |
| --- | --- | --- | --- | --- | --- | --- |
| 1948 | ความขัดแย้งภายในพม่า ความขัดแย้งในรัฐกะชีน  ความขัดแย้งระหว่างพม่ากับกะเหรี่ยง  การกบฏโรฮีนจาในพม่าตะวันตก  ความขัดแย้งในยะไข่  การประท้วงในประเทศพม่า พ.ศ. 2564–2565  ความไม่สงบในประเทศพม่า พ.ศ. 2564–2565 | เอเชีย (ตะวันออกเฉียงใต้) |  พม่า | &0000000000150000000000 150,000–210,000 | 2,440–11,114 | &0000000000002574000000 2,574 |
| 1978 | สงครามในอัฟกานิสถาน ความขัดแย้งระหว่างรัฐอิสลาม–ตอลิบาน  ความขัดแย้งในปัญจ์ชีร์ | เอเชีย (ใต้) |  อัฟกานิสถาน | 1,450,000–2,084,468 | 36,396–42,223 | 340 |
| 2011 | วิกฤตการณ์เยเมน สงครามกลางเมืองเยเมน (พ.ศ. 2558–ปัจจุบัน)  การก่อความไม่สงบของอัลกออิดะฮ์ในเยเมน  ความขัดแย้งระหว่างฮูษี–ซาอุดีอาระเบีย  การแทรกแซงของซาอุดีอาระเบียในเยเมน | เอเชีย (คาบสมุทรอาหรับ) |  เยเมน  ซาอุดีอาระเบีย  สหรัฐอาหรับเอมิเรตส์ | 377,000 | 26,573–31,048 | 2,376–5,099 |
| 2014 | สงครามรัสเซีย–ยูเครน สงครามในดอนบัส  การรุกรานยูเครนของรัสเซีย พ.ศ. 2565 | ยุโรป |  ยูเครน  รัสเซีย | &0000000000013300000000 13,300+ | &0000000000000146000000 146 | &0000000000008400000000 8,400–13,870+ |
| 2020 | ความขัดแย้งตึกรัย ผลกระทบภายนอกของความขัดแย้งตึกรัย  การปะทะกันระหว่างเอธิโอเปีย–ซูดาน (พ.ศ. 2563–2565) | แอฟริกา (จะงอยแอฟริกา, ตะวันออกเฉียงเหนือ) |  เอธิโอเปีย  เอริเทรีย  ซูดาน | 23,560–100,000 | 7,940–19,200 | &0000000000000360000000 360 |
การปะทะ (จำนวนผู้เสียชีวิตน้อยกว่า 100 คน ในปีปัจจุบันหรือปีที่ผ่านมา)

| ปีที่เริ่มต้น | ความขัดแย้ง | ทวีป | ประเทศ | จำนวนผู้เสียชีวิตทั้งหมด | จำนวนผู้เสียชีวิตในปี 2021 | จำนวนผู้เสียชีวิตในปี 2022 |
| --- | --- | --- | --- | --- | --- | --- |
| 1946 | การแบ่งแยกดินแดนเคิร์ดในอิหร่าน ความขัดแย้งระหว่างอิหร่าน–พีเจเอเค  การปะทะกันในอิหร่านตะวันตก | เอเชีย |  อิหร่าน | &0000000000015000000000 15,000–58,000+ | &0000000000000090000000 90 | &0000000000000022000000 22 |
| 1950 | ความขัดแย้งในเกาหลี | เอเชีย |  เกาหลีเหนือ  เกาหลีใต้ | &0000000003000000000000 3,000,000 | &0000000000000014000000 14 |  |
| 1960 | ความไม่สงบในกาตังกา | แอฟริกา |  สาธารณรัฐประชาธิปไตยคองโก | &0000000000001934000000 1,934+ | &0000000000000026000000 26 |  |
| 1960 | ความไม่สงบในชายแดนภาคใต้ของประเทศไทย เหตุการณ์ความไม่สงบในชายแดนภาคใต้ของประเทศไทย | เอเชีย |  ไทย | &0000000000007201000000 7,201 | &0000000000000066000000 66 | &0000000000000008000000 8 |
| 1973 | ความขัดแย้งทางตะวันตกของทะเลทรายซาฮารา การปะทะกันทางตะวันตกของทะเลทรายซาฮารา (พ.ศ. 2564–ปัจจุบัน) | แอฟริกา |  โมร็อกโก  ซาห์ราวี | &ข้อผิดพลาดนิพจน์: "," เป็นอักขระเครื่องหมายวรรคตอนที่ไม่รู้จัก 14,000–21,000+ | &0000000000000045000000 45 | &0000000000000007000000 7 |
| 1975 | สงครามคาบินดา | แอฟริกา |  แองโกลา | &0000000000030000000000 30,000 | &0000000000000048000000 48 | &0000000000000010000000 10 |
| 1980 | ความขัดแย้งภายในในเปรู | อเมริกาใต้ |  เปรู | &0000000000070000000000 70,000 | &0000000000000024000000 24 |  |
| 1982 | ความขัดแย้งในคาซาแมนซ์ | แอฟริกา |  เซเนกัล | &0000000000005000000000 5,000+ | &0000000000000024000000 24 | &0000000000000002000000 2 |
| 1987 | ความไม่สงบกองกำลังลอร์ดรีซิสแทนซ์ | แอฟริกา |  สาธารณรัฐประชาธิปไตยคองโก | 100,000+ | &0000000000000002000000 2 |  |
| 1988 | ความขัดแย้งนากอร์โน-คาราบัค วิกฤตการณ์ชายแดนอาร์เมเนีย–อาเซอร์ไบจาน (พ.ศ. 2564-2565) | เอเชีย |  สาธารณรัฐนากอร์โน-คาราบัค  อาเซอร์ไบจาน  อาร์มีเนีย | &0000000000039000000000 39,000–49,000+ | &0000000000000057000000 57 | &0000000000000005000000 5 |
| 1992 | ความขัดแย้งมาปูเช ความขัดแย้งในอาเรากานิอา ชิลี (พ.ศ. 2563-2565) | อเมริกาใต้ |  ชิลี  อาร์เจนตินา | 21-40+ |  | 5 |
| 1994 | ความขัดแย้งในเชียปัส | อเมริกาเหนือ |  เม็กซิโก | &0000000000000003000000 316 | &0000000000000008000000 8 |  |
| 2005 | ความไม่สงบในปารากวัย | อเมริกาใต้ |  ปารากวัย | &0000000000000111000000 111 | &0000000000000041000000 41 | &0000000000000003000000 3 |
| 2011 | ความไม่สงบในคาบสมุทรไซนาย | แอฟริกา |  อียิปต์ | &0000000000005853000000 5,853–7,353+ | &0000000000000005000000 5 |  |
| 2015 | ความขัดแย้งของรัฐอิสลามในตูนิเซีย | แอฟริกา |  ประเทศตูนิเซีย | &0000000000000235000000 235+ | &0000000000000019000000 19 |  |
| 2019 | วิกฤตการณ์อ่าวเปอร์เซีย (พ.ศ. 2562-2564) | เอเชีย |  อิหร่าน  อิรัก  ซาอุดีอาระเบีย | &0000000000000283000000 283 | &0000000000000034000000 34 |  |
จำนวนผู้เสียชีวิตตามประเทศ

ข้อมูลแสดงประเทศที่มีจำนวนผู้เสียชีวิตจากความขัดแย้งสูงสุด 17 อันดับในปี 2015-2020
| อันดับ | 2015> ประเทศ | 2015> ผู้เสียชีวิต | 2016> ประเทศ | 2016> ผู้เสียชีวิต | 2017> ประเทศ | 2017> ผู้เสียชีวิต | 2018> ประเทศ | 2018> ผู้เสียชีวิต | 2019> ประเทศ | 2019> ผู้เสียชีวิต | 2020> ประเทศ | 2020> ผู้เสียชีวิต |
| --- | --- | --- | --- | --- | --- | --- | --- | --- | --- | --- | --- | --- |
| 1 |  ซีเรีย | 55,219 |  ซีเรีย | 49,742 |  ซีเรีย | 39,000 |  อัฟกานิสถาน | 35,941 |  อัฟกานิสถาน | 41,735 |  เม็กซิโก | 34,512* |
| 2 |  อัฟกานิสถาน | 36,345 |  เม็กซิโก | 23,953*  |  เม็กซิโก | 31,174* |  เม็กซิโก | 33,341* |  เม็กซิโก | 35,588* |  อัฟกานิสถาน | 20,674 |
| 3 |  อิรัก | 24,113 |  อิรัก | 23,898 |  อัฟกานิสถาน | 23,065 |  เยเมน | 22,201 |  เยเมน | 16,050 |  เยเมน | 19,561 |
| 4 |  เม็กซิโก | 20,525* |  อัฟกานิสถาน | 23,539 |  อิรัก | 13,187 |  ซีเรีย | 20,130 |  ซีเรีย | 11,244 |  ซีเรีย | 7,620 |
| 5 |  ไนจีเรีย | 8,122 |  โซมาเลีย | 5,575 |  พม่า | 6,700+ |  อิรัก | 4,920 |  ซาอุดีอาระเบีย | 4,832 |  ไนจีเรีย | 7,172 |
| 6 |  เยเมน | 6,425 |  ไนจีเรีย | 4,684 |  โซมาเลีย | 4,969 |  ไนจีเรีย | 4,850 |  โซมาเลีย | 2,604 |  สาธารณรัฐประชาธิปไตยคองโก | 6,162 |
| 7 |  ยูเครน | 4,344 |  ซูดาน | 3,891 |  ซูดานใต้ | 3,528 |  โซมาเลีย | 3,862 |  ลิเบีย | 2,200+ |  อาเซอร์ไบจาน/ สาธารณรัฐนากอร์โน-คาราบัค | 6,110 |
| 8 |  โซมาเลีย | 4,087 |  ซูดานใต้ | 3,544 |  ไนจีเรีย | 3,432 |  ซาอุดีอาระเบีย | 3,509 |  อิรัก | 1,850< |  โซมาเลีย | 2,950 |
| 9 |  ปากีสถาน | 3,688 |  ลิเบีย | 2,865 |  ซูดาน | 2,450 |  สาธารณรัฐประชาธิปไตยคองโก | 1,757 |  มาลี | 734+ |  มาลี | 2,734 |
| 10 |  ซูดานใต้ | 3,258 |  ตุรกี | 2,013 |  สาธารณรัฐประชาธิปไตยคองโก | 1,857 |  มาลี | 1,285 |  อียิปต์ | 529+ |  อิรัก | 2,436 |
| 11 |  ซูดาน | 3,216 |  ปากีสถาน | 1,803 |  สาธารณรัฐแอฟริกากลาง | 1,757 |  ซูดานใต้ | 1,166 |  ซูดานใต้ | 519 |  บูร์กินาฟาโซ | 2,268 |
| 12 |  อียิปต์ | 2,836 |  อียิปต์ | 1,707 |  ลิเบีย | 1,564 |  อินเดีย | 988 |  อินเดีย | ~403 |  ซูดานใต้ | 2,245 |
| 13 |  ลิเบีย | 2,706 |  สาธารณรัฐประชาธิปไตยคองโก | 1,565 |  อียิปต์ | 1,506 |  แคเมอรูน | 945 |  สาธารณรัฐประชาธิปไตยคองโก | 302+ |  เอธิโอเปีย | 1,813 |
| 14 |  สาธารณรัฐประชาธิปไตยคองโก | 1,699 |  เยเมน | 1,375 |  เอธิโอเปีย | 1,445 |  เอธิโอเปีย | 886 |  โคลอมเบีย | 238 |  โมซัมบิก | 1,696 |
| 15 |  แคเมอรูน | 1,429 |  เอธิโอเปีย | 1,114 |  ฟิลิปปินส์ | 1,429 |  สาธารณรัฐแอฟริกากลาง | 842 |  แคเมอรูน | 234 |  ลิเบีย | 1,484 |
| 16 |  ไนจีเรีย | 986 |  อินเดีย | 905 |  เยเมน | 1,319 |  ปากีสถาน | 736 |  ปากีสถาน | 206 |  แคเมอรูน | 1,447 |
| 17 |  พม่า | 881 |  ยูเครน | 902 |  ปากีสถาน | 1,269 |  ลิเบีย | 727 |  ไทย | 163 |  ฟิลิปปินส์ | 1,316 |
*ส่วนใหญ่เป็นการฆาตกรรมมากกว่าการบาดเจ็บจากการต่อสู้